b'\n_START_ARTICLE_\nInhenyeriya\n_START_PARAGRAPH_\nAng inhenyeriya, inhenyeria, inhinyeriya (mula sa Kastilang ingeniera, ingenier\xc3\xada) ay ang paglalapat ng agham upang matugunan ang pangangailangan ng sangkatauhan. Nagagawa ito sa pamamagitan ng kaalaman, matematika, at pratikal na karanasan na nilalapat sa pagdibuho ng mga may gamit na bagay o proseso. Tinatawag na inhinyero o inhenyero (inhinyera o inhenyera kung babae) ang mga propesyonal na nagsasanay sa inhinyeriya.'